86. ΠΡΟΕΔΡΙΚΟ ΔΙΑΤΑΓΜΑ υπ’ αριθ.460 της 27 Νοεμ./12 Δεκ. 1987 (ΦΕΚ Α΄215) Μισθολογική εξέλιξη υπαλλήλων περιορισμένης διαβάθμισης των Ο.Τ.Α. Έχοντας υπόψη: 1.Τις διατάξεις της παρ.2 του άρθρ.23 του Νόμ.1505/1984 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις», (ΦΕΚ 194/3.12.1984 τ.Α΄) 2.Τις διατάξεις του Νόμ.1188/1981 «Κώδικας Καταστάσεως Προσωπικού Οργανισμών Τοπικής Αυτοδιοίκησης» (ΦΕΚ 204/31.7.1981). 3.Την 71223/23.10.1987 κοινή απόφαση του Πρωθυπουργού και του Υπουργού Εσωτερικών «Μεταβίβαση αρμοδιοτήτων στον Υφυπουργό Εσωτερικών» (ΦΕΚ 553/23.10.1987 τ.Β΄). 4.Την 2389/13.2.1987 κοινή απόφαση του Πρωθυπουργού και του Υπουργού Οικονομικών «Μεταβίβαση αρμοδιοτήτων στον Υφυπουργό Οικονομικών» (ΦΕΚ 81/87 τ.Β΄). 5.Την 521/1987 γνωμοδότηση του Συμβουλίου της Επικρατείας με πρόταση του Υπουργού Προεδρίας της Κυβέρνησης, και των Υφυπουργών Εσωτερικών και Οικονομικών αποφασίζουμε: Άρθρ.1.-Το προσωπικό των ΟΤΑ που, κατά την 1.4.1986 (χρόνος έναρξης της ισχύος του Νόμ.1586/1986), ήταν περιορισμένης διαβάθμισης και υπάγονταν την 1.1.1984 (χρόνος έναρξης της ισχύος του Νόμ.1505/1984) στις διατάξεις του Α΄ μέρους του Νόμ.1188/1981, ανεξαρτήτως κατηγορίας και κλάδων, εξελίσσεται μέχρι και 8 μισθολογικά κλιμάκια. Άρθρ.2.-Το προσωπικό των ΟΤΑ ειδικής περιορισμένης διαβάθμισης που, κατά την 1.1.1984 (χρόνος έναρξης της ισχύος του Νόμ.1505/1984) υπάγονται στις διατάξεις του Β΄ μέρους του Νόμ. 1188/1981 το οποίο κατά την ημερομηνία αυτή και μέχρι την 1.4.1986 (χρόνος έναρξης της ισχύος του Νόμ.1586/1986), είχε υπαχθεί κατά τις διατάξεις του Νόμ.1188/1981, στο Α΄ μέρος του νόμου αυτού (1188/1981), ανεξαρτήτως κατηγορίας και κλάδων, εξελίσσεται:  1.Μέχρι 8 μισθολογικά κλιμάκια εκείνο, που κατά την 1.4.1986 (χρόνος έναρξης της ισχύος του Νόμ.1586/1986), είχε περιορισμένη διαβάθμιση. 2.Μέχρι του καταληκτικού μισθολογικού κλιμακίου του οικείου κλάδου και κατηγορίας εκείνο που, κατά την 1.4.86 (χρόνος έναρξης της ισχύος του Νόμ.1586/1986) με τον Οργανισμό Εσωτερικής Υπηρεσίας (ΟΕΥ), είχε ακώλυτη βαθμολογική εξέλιξη. Άρθρ.3.-Το Προσωπικό των άρθρ.1 και 2 παρ.1 εξελίσσεται ακώλυτα μέχρι του καταληκτικού μισθολογικού κλιμακίου της κατηγορίας και κλάδων, εφ’ όσον οι ΟΤΑ που υπάγονται πραγματοποίησαν, κατά τα 2 τελευταία οικονομικά χρόνια, μέσο όρο τακτικών εσόδων ποσό τουλάχιστον τριπλάσιο του ποσού του (Αντί για σελ. σελ.140,481(β) Σελ.140,481(γ) Τεύχος 1118-Σελ.13 Κατάσταση Δημοτικών και Κοινοτικών Υπαλλήλων 3.Β.β.86 καταληκτικού μισθολογικού κλιμακίου 2 υπαλλήλων κατηγορίας ΔΕ ετήσια. Άρθρ.4.-1.Το προσωπικό των ΟΤΑ ειδικής περιορισμένης διαβάθμισης που εξακολουθεί να υπάγεται και μετά την έναρξη της ισχύος του παρόντος στις διατάξεις του Β΄ μέρους του Νόμ.1188/1981 εξελίσσεται μέχρι και έξι μισθολογικά κλιμάκια ανάλογα με τα τυπικά προσόντα διορισμού τους κατά τις κείμενες διατάξεις. 2.Σε περίπτωση υπαγωγής του προσωπικού της παραπάνω παραγράφου του άρθρου αυτού στις διατάξεις του Α΄ μέρους του Νόμ.1188/1981 μετά την 1.4.1986 (χρόνος έναρξης της ισχύος του Νόμ.1586/1986) το προσωπικό αυτό εξελίσσεται μέχρι του καταληκτικού μισθολογικού κλιμακίου της κατηγορίας και κλάδων. Άρθρ.5.-Οι διατάξεις των άρθρ.2,3 και 4 παρ.2 έχουν ανάλογη εφαρμογή και για το προσωπικό των δημοτικών και κοινοτικών νομικών προσώπων και των συνδέσμων δήμων–κοινοτήτων ή δήμων και κοινοτήτων. Άρθρ.6.-Η κατάταξη, των παραπάνω υπαλλήλων στα μισθολογικά κλιμάκια κατά κατηγορία και κλάδο, θα γίνει κατά τα οριζόμενα στο άρθρ.24 του Νόμ.1505/1984. Η ισχύς του δ/τος αυτού αρχίζει και τα οικονομικά αποτελέσματα επέρχονται από 1.1.1988. Με το Π.Δ.193/27 Απρ.-6 Μαΐου 1988 (ΦΕΚ Α΄84), Τόμ.2Α, σελ.316,919, επεκτάθηκαν οι διατάξεις του Κεφ.Α΄ του Νόμ.1483/1984 (Τόμ.15(3), σελ.282, 49) στο δημόσιο, τα Ν.Π.Δ.Δ. και τους Ο.Τ.Α. Με το άρθρ.14 του Νόμ.1801/13-19 Αυγ. 1988 (ΦΕΚ Α΄171), Τόμ.20 Σελ.120,505 ορίστηκε ότι το κάθε φύσεως προσωπικό που υπηρετεί σε οργανισμούς τοπικής αυτοδιοίκησης με σύμβαση εργασίας ιδιωτικού δικαίου αορίστου χρόνου και δεν κατέχει οργανικές θέσεις, καταλαμβάνει αυτοδικαίως προσωρινές θέσεις, με σχέση εργασίας ιδιωτικού δικαίου αορίστου χρόνου, αντίστοιχες με την ειδικότητα με την οποία έχει προσληφθεί. Με την 88555/3293/30 Σεπτ.-4 Οκτ. 1988 (ΦΕΚ Β΄721) απόφ.Υπ. Προεδρίας της Κυβέρνησης, Εσωτ.,Οικον.και Εργασίας (Τόμ.2Α σελ. 316,918) οι διατάξεις του Νόμ.1568/1985 «Υγιεινή και ασφάλεια των εργαζομένων» (Τόμ.15,3 σελ.306,808), επεκτάθηκαν και στο προσωπικό των Ο.Τ.Α., με τις ειδικότερες ρυθμίσεις που αναφέρονται στην άνω απόφαση. Σελ. 140,482(γ) Τεύχος 1118-Σελ.14

[Source: greek_legal_code_raptarchis | Tokens: 4006]